दिनेश कार्तिक 20 रन बनाकर एंडरसन की गेंद पर मलान को कैच दे बैठे और इसी के साथ भारत को लगा छठा झटका। अर्धशतक जमाने के बाद कप्तान कोहली को बेन स्टोक्स ने एलबीड्ब्ल्यू आउट कर दिया। हालांकि विराट ने रिव्यू भी लिया। न तो गेंद का संपर्क कोहली के बल्ले से हुआ था और ऊपर से गेंद से विकेट से भी टकरा रही थी। इसलिए कोहली को आउट करार दिया गया। इसी ओवर में मोहम्मद शमी भी बिना खाता खोले जॉनी बेयरस्टो को कैच दे बैठे। इसी के साथ भारत को लगा आठवां झटका। इशांत शर्मा 11 रन बनाकर राशिद की गेंद पर एलबीड्ब्ल्यू आउट हो गए। इसके बाद बेन स्टोक्स ने 31 रन पर खेल रहे हार्दिक पांड्या को कुक के हाथों कैच आउट करवाकर इंग्लैंड को जीत दिला दी।